
REPUBLIKA SRPSKA 
OKRUŽNI PRIVREDNI SUD U BANJALUCI
Broj: 57 0 Mals 145199 25 Ip
Dana: 03.04.2026. godine

Okružni privredni sud u Banja Luci, sudija MA Sanja Čegar, u izvršnom postupku tražioca izvršenja „Patrol Taxi“ d.o.o Banja Luka, ulica Veljka Mladenovića bb, kojeg zastupa punomoćnik Svjetlana Vuković, advokat iz Banjaluke, ulica Branka Ćopića broj 9, protiv izvršenika Ilije Panića s.p. vlasnik bara „Corto Maltese“ Banja Luka, ulica Stepe Stepanovića broj 207, kojeg zastupa punomoćnik Marko Mikeš, advokat iz Banjaluke, ulica Kralja Alfonsa XIII broj 43, radi provođenja izvršenja na osnovu izvršne isprave, vrijednost spora 2.457,00 KM, donio je dana 03.04.2026. godine sljedeći

ZAKLJUČAK O PRODAJI

Prodaju se nepokretnosti izvršenika Ilije Panića s.p. vlasnik bara „Corto Maltese“ Banja Luka, i to : 

· Pašnjak 4. klase, površine 1131m2, broj parcele 900, podbroj parcele 3, brdo, koja se nalazi u Šušnjarima, a koji je upisan u List nepokretnosti broj 897 k.o. Šušnjari, na kom izvršenik ima upisano pravo vlasništva sa 1/1 dijela.

[bookmark: danasnji_datum]Na navedenim stanovima su u teretnim listovima upisane zabilježbe izvršenja po osnovu rješenja o izvršenju broj: 57 0 Mals 145199 25 Ip od 09.07.2025. godine.

Tržišna vrijednost nepokretnosti utvrđena je nalazom i mišljenjem stalnog sudskog vještaka poljoprivredne struke Slavka Knežić prema kojem: 
· vrijednost Pašnjak 4. klase, površine 1131m2, broj parcele 900, podbroj parcele 3, brdo, koja se nalazi u Šušnjarima, brdo, a koja je upisana u List nepokretnosti broj 897 k.o. Šušnjari, na kom izvršenik ima upisano pravo vlasništva sa 1/1 dijela, iznosi 12.441,00 KM.

Prodaja će se obaviti putem usmenog javnog nadmetanja shodno odredbama Zakona o izvršnom postupku - u daljem tekstu ZIP (Službeni glasnik RS broj 59/03, 85/03, 64/05, 118/07, 29/10, 57/12, 67/13, 98/14, 5/17, 66/18).

Usmeno javno nadmetanje održat će se u maloj sali Okružnog privrednog suda u Banjaluci na prvom spratu, kancelarija broj 6, u četvrtak 07.05.2026. godine sa početkom u 09.00 sati.

Nepokretnosti se ne mogu prodati ispod jedne polovine njihovih utvrđenih vrijednosti, jer se radi o prvom ročištu za prodaju.

Ponuđači su dužni da prije početka nadmetanja polože obezbjeđenje na depozitni račun Okružnog privrednog suda broj: 5550900024606060 kod Nove banke ili 562-099-81301460-92 kod NLB banke, primalac: Račun posebnih namjena-depozit Okružnog privrednog suda, svrha doznake: Uplata po zaključku broj: 57 0 Mals 145199 25 Ip, vrsta prihoda: 223171, budžetska organizacija: 1085001, šifra opštine: 002, poziv na broj: 0000145199 u iznosu od 1.241,10 KM do početka nadmetanja, osim lica koja su odredbom člana 86 ZIP oslobođena od davanja jemstva.

Ponuđačima čija ponuda ne bude prihvaćena, vratit će se obezbjeđenje odmah po zaključenju javnog nadmetanja, osim za tri najbolja ponuđača. 

Najbolji ponuđač-kupac je dužan položiti cijenu u roku od 30 dana od dana objavljivanja zaključka o prodaji najpovoljnijem ponuđaču na sudskoj oglasnoj tabli.
 
Ukoliko ponuđač sa najvećom ponudom ne deponuje prodajnu cijenu u predviđenom roku, prodaja će se oglasiti nevaljanom i na njegovo mjesto stupa drugi po redu ponuđač sa istim uslovima kao prvi, a ukoliko drugi ponuđač ne deponuje prodajnu cijenu na njegovo mjesto stupa treći po redu ponuđač pod istim uslovima. Iz položenog obezbjeđenja od strane kupca koji nije u roku položio kupoprodajnu cijenu, namirit će se troškovi neuspjelog ročišta za prodaju.

Ovaj zaključak o prodaji objavit će se na oglasnoj tabli suda i dostaviti Poreskoj upravi, Područna jedinica Banjaluka.

Sudija MA
       Sanja Čegar

POUKA: Protiv ovog zaključka nije dozvoljen pravni lijek.




